Muḥend Saɛid, yegza belli Belɛid yeffeɣ i ubrid mačči d win i izemren ad t-iɛeyyec, yessaweḍ-it zzman ixelles-as rrekba n tmacint almi d Lezzayer. Belɛid, isubb-d di Meɣniya ifares tagnit n tuɣalin s tissit almi i d-yuweḍ. Ṭṭfent ibulisiyen ceyyɛent ɣer Tlemsan, yella yuḍen aṭas, yekcem ɣer sbiṭar. Imejjayen nnan-d yesɛa aṭṭan n turin, uɣalen ceyyɛen-t ɣer sbitar n Wehran, Syin akkin, ceyyɛen-t ɣer Saint-Denis, yuɣal-d ɣer Wehran, syin akkin rran-t-id ɣer sbiṭar n Mɛesker anda yuweḍ leɛfu n Rebbi, ass n 12 di maggu 1950. Ma d ameddakkel-is « le père Degezelle », yuweḍas-d utiligram sɣur unemhal n sbiṭar anda i as-d-uran yemmut Belɛid.77